Ջեյ Կատլեր (բոդիբիլդեր)

**Ջեյսոն Այզեկ Կատլեր** (, ), ամերիկացի նախկին պրոֆեսիոնալ բոդիբիլդեր։

Մասնագիտական կարիերայում չորս անգամ արժանացել է «Միստր Օլիմպիա» տիտղոսին (2006, 2007, 2009, և 2010)։

## Կենսագրություն
Ծնվել է ԱՄՆ Մասաչուսեթս նահանգի Սթեռլինգ բնակավայրում։ 11 տարեկանից սկսել է աշխատել Կատլերների ընտանիքին պատկանող «Cutler Bros. Concrete» երկաթբետոնային կոնստրուկցիաների գործարանում։ Մարզվել սկսել է 18 տարեկանից՝ ավագ դպրոցի ավարտական տարում։ 1993 թվականին ավարտում է Քուինսիգմոնտի միջնակարգ քոլեջը՝ աստիճան ձեռք բերելով քրեական արդարադատության ոլորտում և ցանկանալով աշխատել որպես հսկիչ սպա առավելագույն հսկողության բանտում։ Անձնական մարզիչ Մարկոս Ռոդրիգեսին հանդիպելուց հետո, Կատլերն սկսում է մեծ հետաքրքրություն ցուցաբերել բոդիբիլդինգ սպորտաձևի հանդեպ։ Կատլերն սկսում է աչքի ընկնել ինտենսիվ մարզումներով և ցանկանում է դառնալ բոլոր ժամանակների ամենազանգվածեղ կուլտուրիստը։ Կատլերի առաջին պրոֆեսիոնալ ելույթը տեղի է ունենում 1992 թվականին՝ «Gold's Gym Worcester Bodybuilding Championships» իրադարձության շրջանակներում, որտեղ գրավում է երկրորդ տեղը։ Կատլերի առաջին հաղթանակը գրանցվում է 1993 թվականին՝ «Iron Bodies Invitational» կոչվող իրադարձության ժամանակ։ 2002, 2003 և 2004 թվականներին Կատլերն հաղթել է «Առնոլդ Կլասիկ» մրցույթը։ «Միստր Օլիմպիա» մրցույթում չորս անգամ անընդմեջ գրավելով երկրորդ տեղը և զիջելով Ռոնի Քոլմենին, Կատլերին ի վերջո հաջողվում է նվաճել տիտղոսը 2006 թվականին։ Հաջորդ տարի Կատլերին կրկին հաջողվում է նվաճել Օլիմպիայի տիտղոսը։ Երրորդ տիտղոսը Կատլերին հաջողվում է նվաճել 2009 թվականին՝ այդ կերպ դառնալով երկրորդ մարզիկը Առնոլդ Շվարցենեգերից և Ֆրանկո Կոլումբուից հետո, ով «Միստր Օլիմպիա» է ճանաչվում ոչ հաջորդական տարում։ «Միստր Օլիմպիայի» վերջին տիտղոսը Կատլերը նվաճում է 2010 թվականին՝ առավելության հասնելով Ֆիլ Հիթի հանդեպ։ 2011 թվականին Կատլերը զիջում է տիտղոսը Հիթին։ Երկգլուխ մկանի (բիցեպս) վնասվածքի պատճառով Կատլերը բաց է թողնում 2012 թվականի «Միստր Օլիմպիան»։ Կատլերը վերադառնում է Օլիմպիայի ասպարեզ 2013 թվականին, սակայն գրավում է 6-րդ տեղը։

Մրցակցային ասպարեզից դուրս Կատլերին է պատկանում «Cutler Nutrition» կոչվող դիետիկ սպորտային լրացակերերի ապրանքանիշը։

## Անձնական տվյալներ
* Հասակ՝ 1,75 մ
* Ազդրեր՝ 76 սմ
* Սրունքներ՝ 51 սմ
* Թևք՝ 57 սմ
* Գոտկատեղ՝ 91 սմ
* Կրծքավանդակ՝ 148 սմ

## Տիտղոսներ
* 1993՝ NPC Այրոն բոդիս ինվիթեյշընըլ՝ պատանեկան և երիտասարդների միջինքաշային կարգ
* 1993՝ NPC Պատանիների ազգային առաջնություն՝ միջինքաշային կարգ
* 1995՝ NPC Միացյան Նահանգների չեմպիոնների մրցույթ՝ տղամարդկանց միջինքաշային կարգ
* 2000՝ IFBB Չեմպիոնների գիշեր
* 2002՝ Առնոլդ Կլասիկ
* 2003՝ Առնոլդ Կլասիկ
* 2003՝ Այրոնմեն պրո ինվիթեյշընըլ
* 2003՝ Սան Ֆրանցիսկո պրո ինվիթեյշընըլ
* 2003՝ Նիդեռլանդների գրան պրի
* 2003՝ Բրիտանիայի գրան պրի 
* 2004՝ Առնոլդ Կլասիկ
* 2006՝ Ավստրիայի գրան պրի 
* 2006՝ Ռումինիայի գրան պրի
* 2006՝ Նիդեռլանդների գրան պրի
* 2006՝ Միստր Օլիմպիա
* 2007՝ Միստր Օլիմպիա
* 2009՝ Միստր Օլիմպիա
* 2010՝ Միստր Օլիմպիա

## Մրցութային պատմություն
* 1992 — Gold Gym Worcester Bodybuilding Championships – 2-րդ տեղ
* 1996 — NPC ազգային առաջնություն, 2-րդ տեղ, կիսածանրքաշային կարգ (ձեռք է բերում IFBB-ի կոչում)
* 1998 — IFBB Չեմպիոնների գիշեր՝ 11-րդ տեղ
* 1999 — Առնոլդ Շվարցենեգեր Կլասիկ՝ 4-րդ տեղ
* 1999 — IFBB Այրոնմեն Պրո Ինդիվիդուալ՝ 3-րդ տեղ
* 1999 — Միստր Օլիմպիա՝ 14-րդ տեղ
* 2000 — Անգլիայի գրան պրի՝ 2-րդ տեղ
* 2000 — Ջո Ուայլդերի անվան աշխարհի պրոֆեսիոնալ գավաթ՝ 2-րդ տեղ
* 2000 — Միստր Օլիմպիա՝ 8-րդ տեղ
* 2000 — Միստր Օլիմպիա Հռոմ՝ 2-րդ տեղ
* 2001 — Միստր Օլիմպիա՝ 2-րդ տեղ
* 2003 — Միստր Օլիմպիա՝ 2-րդ տեղ
* 2003 — Ռուսաստանի գրան պրի՝ 2-րդ տեղ
* 2003 — GNC Ուժի ցուցադրում՝ 2-րդ տեղ
* 2004 — Միստր Օլիմպիա՝ 2-րդ տեղ
* 2005 — Միստր Օլիմպիա՝ 2-րդ տեղ
* 2006 — Միստր Օլիմպիա՝ 1-ին տեղ
* 2007 — Միստր Օլիմպիա՝ 1-ին տեղ
* 2008 — Միստր Օլիմպիա՝ 2-րդ տեղ
* 2009 — Միստր Օլիմպիա՝ 1-ին տեղ
* 2010 — Միստր Օլիմպիա՝ 1-ին տեղ
* 2011 — Միստր Օլիմպիա՝ 2-րդ տեղ
* 2011 — Շերու Կլասիկ՝ 2-րդ տեղ
* 2013 — Միստր Օլիմպիա՝ 6-րդ տեղ

## DVD-ներ
* Jay Cutler&nbsp;– A Cut Above (2002)
* Jay Cutler&nbsp;– New Improved and Beyond (2004)
* Jay Cutler&nbsp;– Ripped to Shreds (2005)
* Jay Cutler&nbsp;– One Step Closer (2006)
* Jay Cutler&nbsp;– Undisputed (2010)
* Jay Cutler&nbsp;– The Ultimate Beef։ A Massive Life in Bodybuilding (2010)
* Jay Cutler&nbsp;– King (2011)
* Jay Cutler&nbsp;– Living Large (2013)

## Գրքեր
* CEO MUSCLE&nbsp;– Jay Cutler's No Nonsense Guide To Successful Bodybuilding ISBN 978-0-9744572-0-8

## Արտաքին հղումներ
* Պաշտոնական կայք

Կատեգորիա:Ամերիկացի բոդիբիլդերներ